Oficialusis leidinys L 167 , 06/07/1996 p. 0019 - 0022



Komisijos Reglamentas (EB) Nr. 1308/96 1996 m. liepos 4 d. dėl tam tikrų prekių klasifikavimo Kombinuotojoje nomenklatūroje EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės prekių nomenklatūros bei dėl bendrojo muitų tarifo [1] su paskutiniais pakeitimais, padarytais Reglamentu (EB) Nr. 1192/96 [2], ypač į jo 9 straipsnį, kadangi, siekiant užtikrinti, kad būtų vienodai taikoma minėto reglamento priede išdėstyta Kombinuotoji nomenklatūra, būtina patvirtinti priemones, susijusias su šio reglamento priede nurodytų prekių klasifikavimu; kadangi Reglamente (EEB) Nr. 2658/87 nustatytos Kombinuotosios nomenklatūros aiškinimo bendrosios taisyklės taip pat taikomos bet kuriai kitai nomenklatūrai, kuri visiškai ar iš dalies paremta Kombinuotąja nomenklatūra arba kuria nustatomas papildomas Kombinuotosios nomenklatūros padalijimas ir kuri, siekiant taikyti tarifus ir kitas su prekyba susijusias priemones, yra įdiegta specialiomis Bendrijos nuostatomis; kadangi pagal minėtas bendrąsias taisykles prekės, apibūdintos šio reglamento priedo lentelės 1 skiltyje, turi būti klasifikuojamos pagal tam tikrus 2 skiltyje nurodytus KN kodus, remiantis 3 skiltyje išdėstytais paaiškinimais; kadangi tikslinga, kad pagal Bendrijoje galiojančias priemones, susijusias su dvigubos kontrolės sistemomis ir su ankstesne bei grįžtamąją galią turinčia Bendrijos priežiūra tų tekstilės produktų, kurie importuojami į Bendriją, informacijos apie privalomus tarifus, kurią valstybių narių muitinės suteikė dėl prekių klasifikavimo Kombinuotojoje nomenklatūroje ir kuri neatitinka šio reglamento, turėtojas pagal 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą [3], 12 straipsnio 6 dalies nuostatas ir toliau galėtų ja remtis dar 60 dienų; kadangi šiame reglamente numatytos priemonės atitinka Muitinės kodekso komiteto Tarifų ir statistinės nomenklatūros skyriaus nuomonę, PRIĖMĖ ŠĮ REGLAMENTĄ: 1 straipsnis Prekės, apibūdintos šio dokumento priedo lentelės 1 skiltyje, Kombinuotojoje nomenklatūroje klasifikuojamos pagal atitinkamus KN kodus, nurodytus minėtos lentelės 2 skiltyje. 2 straipsnis Pagal Bendrijoje galiojančias priemones, susijusias su dvigubos kontrolės sistemomis ir su ankstesne bei grįžtamąją galią turinčia Bendrijos priežiūra tų tekstilės produktų, kurie importuojami į Bendriją, informacija apie privalomus tarifus, kurią valstybių narių muitinės suteikė dėl prekių klasifikavimo Kombinuotojoje nomenklatūroje ir kuri jau neatitinka šio reglamento, pagal Reglamento (EEB) Nr. 2913/92 12 straipsnio 6 dalies nuostatas galima remtis dar 60 dienų. 3 straipsnis Šis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1996 m. liepos 4 d. Komisijos vardu Mario Monti Komisijos narys [1] OL L 256, 1987 9 7, p. 1. [2] OL L 156, 1996 6 29, p. 15. [3] OL L 302, 1992 10 19, p. 1. -------------------------------------------------- PRIEDAS Prekių aprašymas | Klasifikavimas KN kodas | Paaiškinimai | 1 | 2 | 3 | 1.Iš audinio (100 % medvilnės) pasiūtas drabužis, skirtas apatinei kūno daliai uždengti nuo juosmens ir siekiantis aukščiau kelių. Jis atskirai apgaubia kiekvieną koją, neturi susegimo priekyje, o iš šonų yra įsiūtos kišenės.Drabužis ties juosmeniu sujuosiamas tampria juostele ir priekyje prisiūta juosta, reguliuojama kairėje esančia sąsaga.Drabužis taip pat turi antsiuvo imitaciją (prisiūtą) su atvartu iš kairės į dešinę (imituojamasis užsegimas). (Šortai).(Žr. nuotrauką Nr. 547) | 62046290 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, 62 skirsnio 8 pastabą bei KN kodų 6204, 620462 ir 62046290 formuluotę. Nei imituojamojo antsiuvo, nei sąsagos nepakanka, kad šį drabužį būtų galima įvardyti kaip skirtą vyrams arba berniukams. | 2.Du drabužiai, supakuoti mažmeninei prekybai. Pakuotę sudaro: | | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, XI skyriaus 13 pastabą, 62 skirsnio 5 pastabą a punkte nurodytam drabužiui, 62 skirsnio 8 pastabą bei KN kodų 6202, 62029300, 6210 ir 62104000 formuluotę. | a)Lengvas laisvas drabužis, pasiūtas iš dviejų skirtingų spalvų audinių (100 % nailonas, aptrauktas plastikais, matomais plika akimi), skirtas viršutinei kūno daliai uždengti ir siekiantis aukščiau šlaunų vidurio.Drabužis iš priekio per visą ilgį užtraukiamas užtrauktuku, kuris turi atvartą, užspaudžiamą spaudėmis kairę pusę užmetus ant dešinės.Drabužis turi prisiūtą aukštą apykaklę, kapišoną, kurį galima sutraukti raišteliu ir sukišti į apykaklės kišenę, ilgas rankoves, kurių galai sutraukiami, ir dvi priekyje įsiūtas kišenes, užtraukiamas užtrauktukais.Drabužį taip pat galima sutraukti raišteliais ties apykakle, juosmeniu ir apačioje, jo apykaklė ir rankovių galai turi juosteles su lipukais. Viršutinė drabužio dalis su pamušalu (100 % nailono). Ant kairiosios rankovės prisiūtas papuošimas, o krūtinės aukštyje yra išsiuvinėtas logotipas.(Žr. nuotrauką Nr. 545 A) | 62104000 | b)Laisvas drabužis, pasiūtas iš dviejų skirtingų spalvų audinių (100 % nailono), skirtas viršutinei kūno daliai uždengti ir siekiantis aukščiau šlaunų vidurio, per visą priekį užtraukiamas užtrauktuku.Jis turi ilgas rankoves, užbaigtas megztu lastiku (temple), prisiūtą apykaklę iš veliūrinio audinio ir dvi priekyje įsiūtas kišenes, užtraukiamas užtrauktukais.Drabužio priekyje taip pat išsiuvinėtas logotipas, jo juosmuo sutraukiamas raišteliu, o dygsniuotas pamušalas turi vidinę kišenę.(Žr. nuotrauką Nr. 545 B) | 62029300 | Abu drabužius galima vilkėti atskirai arba kartu sujungiant juos prie apykaklės prisiūtomis juostelėmis su lipukais, vidinėmis spaudėmis prie rankovių galų ir priekyje įsiūtu užtrauktuku. | | 3.Keturi iš tekstilinės medžiagos (100 % medvilnės) pasiūti dirbiniai, visi marginti tuo pačiu dekoratyviniu motyvu, supakuoti į mažmeninei prekybai skirtą pakuotę, kurią sudaro: | | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, Kombinuotosios nomenklatūros aiškinimo 3 bendrosios taisyklės b punktą, taikomą I pastraipoje nurodytam rinkiniui, bei KN kodų 6211, 621142, 62114210, 6302 ir 63026000 formuluotę. Rankšluostėlis turi būti klasifikuojamas atskirai, kadangi jis nepapildo rinkinio taip, kaip kiti trys dirbiniai. (Taip pat žr. suderintos sistemos aiškinamųjų pastabų, skirtų nomenklatūros aiškinimo 3 bendrosios taisyklės b punktui, X pastraipą). | I.Trijų derančių dirbinių, pasiūtų iš tų pačių įvairiaspalvių margintų audinių, rinkinys, kurį sudaro:a)kumštinė pirštinė, kimšta tekstiliniais pluoštais, kurie užtikrina šilumos izoliaciją, su kilpele pakabinimui;(žr. nuotrauką Nr. 546 A)b)kvadrato formos kaistuvų laikyklė, kimšta tekstiliniais pluoštais, kurie užtikrina šilumos izoliaciją, su kilpele pakabinimui;(žr. nuotrauką Nr. 546 B)c)prijuostė;(žr. nuotrauką Nr. 546 D) | 62114210 | II.Rankšluostėlis iš kilpinio audinio, kurio du kraštai yra su kutais, o kiti du — apsiūti.(Žr. nuotrauką Nr. 546 C) | 63026000 | +++++ TIFF +++++ +++++ TIFF +++++ --------------------------------------------------